Svein Lie (1942)

Svein Erik Lie (født 15. april 1942 i Hedalen) er en norsk språkforsker og professor emeritus i nordiske språk ved Universitetet i Oslo.80 års omtale i Aftenposten 13. april 2022 

Han tok examen artium ved landsgymnaset i Bø i Telemark og gjennomførte i perioden 1963–1964 Forsvarets russiskkurs. Han ble cand.philol. i 1972 med norsk hovedfag, førsteamanuensis fra 1980 og professor fra 1998. På 1990-tallet var han en av medforfatterne til Norsk referansegrammatikk, den største samlede beskrivelsen av norsk grammatikk. 

Han var også professor ved Høgskolen i Agder i perioden 2001–2002, og professor II samme sted fra 2004 til 2005. 

 Bibliografi i utvalg 
 1976: Innføring i norsk syntaks. Oslo: Universitetsforlaget. 5. utg. 2003. 133 s. 
 1990: Kontrastiv grammatikk – med norsk i sentrum. Oslo: Novus, 1990. 3. utg. 2005. 112 s. 
 1997: Norsk referansegrammatikk. (Sammen med Jan Terje Faarlund og Kjell Ivar Vannebo.) (4. opplag 2006.) Oslo: Universitetsforlaget. 1223 s. 
 2006: Norsk morfologi. Oslo: Ling forlag. 114 s.
 2022: Norsk morfologi - med fonologi og semantikk. Oslo: Universitetsforlaget. 

Referanser

 Eksterne lenker 

 uio.no Hjemmeside

Kategori:Norske filologiprofessorer
Kategori:Professorer ved Universitetet i Oslo
Kategori:Norske sakprosaforfattere
Kategori:Personer fra Sør-Aurdal kommune
Kategori:Fødsler i 1942